১৯৭১ সালে সব দলে রাজাকার ছিলা না। তখন রাজাকার তাদেরকেই রাজাকার বলা হত যারা বাংলাদেশের স্বাধীনতা যুদ্ধ চলাকালে পাকিস্তানী সেনাবাহিনী কর্তৃক গঠিত একটি আধাসামরিক বাহিনী সদস্য ছিল। এটি অখন্ড পাকিস্তানপন্থী বাঙালি এবং উর্দুভাষী অবাঙালি অভিবাসীদের নিয়ে গঠিত হয়। অবরুদ্ধ বাংলাদেশে স্বাধীনতার জন্যে লড়াইরত মুক্তিবাহিনীকে প্রতিরোধ করার জন্য ১৯৭১ সালের মে মাসে খুলনায় প্রথম রাজাকার বাহিনী গঠিত হয়। খানজাহান আলী রোডে একটি আনসার ক্যাম্পে ৯৬ জন জামায়াতে ইসলামী কর্মী  সমন্বয়ে জামায়াতে ইসলামীর পূর্ব পাকিস্তান শাখার সহকারী আমীর মাওলানা এ কে এম ইউসুফ প্রথম রেজাকার বাহিনী গঠন করেন। তবে পরবর্তীকালে জনগণের কাছে রেজাকার শব্দটি রাজাকার শব্দে পরিণত হয়। আরবী শব্দ রেজা এবং ফার্সী শব্দ কার যুক্ত হয়ে রেজাকার শব্দের উত্পত্তি হয়। এর অর্থ স্বেচ্ছায় যারা কাজ করে। রেজাকার বাহিনী কোরআন ছুঁয়ে শপথ নিতো, I shall bear true allegiance to the constitution of Pakistan as framed by law and shall defend Pakistan, if necessary, with my life. অর্থাৎ, আমি আইনের মাধ্যমে প্রতিষ্ঠিত পাকিস্তানের  সংবিধানের প্রতি সত্যকার আনুগত্য প্রদর্শন করব এবং জীবন দিয়ে হলেও পাকিস্তানকে রক্ষা করব। পরবর্তীকালে টিক্কা খানের সরকার সারা প্রদেশে বাধ্যতামূলকভাবে অনেক চোর ডাকাত ও সমাজবিরোধীকে রেজাকার বাহিনীর অন্তর্ভুক্ত করে।